Ministru kabineta noteikumi Nr.322
Rīgā 2008.gada 6.maijā (prot. Nr.29 16.§)

Grozījumi Ministru kabineta 2003.gada 16.decembra noteikumos Nr.712 "Dzīvnieku, ganāmpulku un novietņu reģistrēšanas un dzīvnieku apzīmēšanas kārtība"

Izdoti saskaņā ar Ciltsdarba likuma 12.pantu un Veterinārmedicīnas likuma 59.panta 5.punktu

 

1. Izdarīt Ministru kabineta 2003.gada 16.decembra noteikumos Nr.712 "Dzīvnieku, ganāmpulku un novietņu reģistrēšanas un dzīvnieku apzīmēšanas kārtība" (Latvijas Vēstnesis, 2003, 180.nr.; 2006, 60.nr.) šādus grozījumus:

1.1. svītrot noteikumu tekstā vārdus "zivju dīķi" (attiecīgā locījumā);

1.2. izteikt 3.punktu šādā redakcijā:

"3. Datu bāzē norāda šādu informāciju - novietni, novietnes tipu, turētāju, novietnes adresi, ganāmpulku, ganāmpulka īpašnieku un tā juridisko vai deklarētās dzīvesvietas adresi, liellopus, aitas, kazas, zirgus, pārējo lauksaimniecības dzīvnieku skaitu, dzīvnieku izmantošanas veidu, izcelšanās datus, darbības, kas ir saistītas ar dzīvnieku apzīmēšanu, apsēklošanu, lecināšanu, atnešanos, kastrāciju, pārvietošanu, likvidēšanu, dzīvnieku abortus un nobeigšanās gadījumus. Informāciju glabā trīs gadus pēc pēdējā reģistrētā notikuma vai darbības.";

1.3. izteikt 7.punktu šādā redakcijā:

"7. Pārtikas un veterinārais dienests sniedz datu centram ziņas par novietņu pārbaužu skaitu un rezultātiem, kā arī dzīvnieku novietnē veikto veterināro pasākumu un dzīvnieku laboratorisko izmeklējumu skaitu un rezultātiem.";

1.4. izteikt 9.punkta pirmo teikumu šādā redakcijā:

"Novietņu (atsevišķi norobežojama platība lauksaimniecības dzīvnieku, bišu saimju, akvakultūru pastāvīgai vai pagaidu turēšanai) reģistrā norāda lauksaimniecības dzīvnieku pastāvīgās turēšanas vietas un pagaidu turēšanas vietas, bišu saimju pastāvīgās turēšanas vietas un akvakultūru audzētavu atrašanās vietas.";

1.5. izteikt 10.punktu šādā redakcijā:

"10. Ganāmpulka (lauksaimniecības dzīvnieks vai dzīvnieku kopums, bišu sai­mes, akvakultūru audzētavas, kas pieder vienam īpašniekam) reģistrā atsevišķi pa novietnēm norāda liellopu, cūku, aitu, kazu, zirgu, trušu, nutriju, ūdeļu, lapsu, polārlapsu, šinšillu, dējējvistu, broileru, pai­palu, tītaru, zosu, pīļu un fazānu, strausu, staltbriežu, muflonu, dambriežu, kā arī citus savvaļas dzīvnieku un putnu ganāmpulkus, kas turēti novietnē vai sugai atbilstoša lieluma īpaši nožogotā teritorijā, bišu saimes, akvakultūru audzētavas. Vienam īpašniekam tiek reģistrēts tikai viens ganāmpulks.";

1.6. svītrot 11.punktu;

1.7. papildināt 13.punkta otro teikumu aiz vārdiem "veidlapu īpašnieks" ar skaitli un vārdiem "30 dienu laikā";

1.8. svītrot 14.punktu;

1.9. izteikt 16.punktu šādā redakcijā:

"16. Turētājs informāciju ganāmpulku reģistrā par bišu saimēm, akvakultūru audzētavām, trušiem, nutrijām, ūdelēm, lapsām, polārlapsām, šinšillām, dējējvistām, broileriem, paipalām, tītariem, zosīm, pīlēm un fazāniem, strausiem, staltbriežiem, mufloniem, dambriežiem, kā arī par citiem savvaļas dzīvniekiem un putniem, kas turēti novietnē vai sugai atbilstoša lieluma īpaši nožogotā teritorijā, atjauno ne retāk kā divas reizes gadā. Pamatojoties uz reģistrā apkopoto informāciju, turētājs mēneša laikā iesniedz datu centrā pārskatu par stāvokli ganāmpulkā uz attiecīgā gada 1.janvāri un 1.jūliju.";

1.10. aizstāt 17.punktā vārdu "precizēšanai" ar vārdu "reģistrēšanai";

1.11. izteikt 18. un 19.punktu šādā redakcijā:

"18. Ja ir veiktas darbības, kas saistītas ar dzīvnieku apsēklošanu, kastrāciju, izmantojuma maiņu, ir piedzimuši nedzīvi dzīvnieki, ir notikuši aborti vai dzīvnieki ir nobeigušies vai nokauti līdz 20 dienu vecumam, turētājs septiņu dienu laikā pēc minētajām pārmaiņām aizpilda un nosūta datu centram notikumu ziņojuma lapu (4.pielikums) vai dzīvnieku apsēklošanas reģistrācijas lapu (5.pielikums) informācijas reģistrēšanai datu bāzē.

19. Ja mainās dzīvnieku īpašnieks, iepriekšējais un jaunais ganāmpulka īpašnieks aizpilda dzīvnieku pārvietošanas deklarāciju (6.pielikums) un septiņu dienu laikā pēc civiltiesiskā darījuma nosūta to datu centram. Datu centrs 14 dienu laikā reģistrē īpašuma maiņu ar dzīvnieku pārvietošanas deklarācijā norādīto pārvietošanas beigu datumu. Jebkura veida apgrūtinājumi, kas saistīti ar kādu no civiltiesiskajā darījumā iesaistītajiem ganāmpulku īpašniekiem, nav šķērslis īpašuma maiņas reģistrācijai.";

1.12. aizstāt 20.punktā skaitli un vārdus "30 dienu laikā" ar vārdiem un skaitli "datu centrs 14 dienu laikā";

1.13. izteikt 21.punktu šādā redakcijā:

"21. Ja ganāmpulka reģistrā iekļautos lauksaimniecības dzīvniekus, bišu saimes un akvakultūras dzīvniekus pārvieto no vienas novietnes uz citu (izņemot pārvietošanu uz kautuvi) vai izved no Latvijas teritorijas, turētājs aizpilda dzīvnieku pārvietošanas deklarāciju (6.pielikums) un septiņu dienu laikā nosūta to datu centram.";

1.14. papildināt II nodaļu ar 22.1 punktu šādā redakcijā:

"22.1 Par kaušanai paredzētajiem dzīvniekiem kautuves īpašnieks vai viņa pilnvarotā persona, izmantojot datu centra elektroniskās paziņošanas sistēmu, sniedz šādu informāciju:

22.1 1. kaušanai pieteikto dzīvnieku skaits, dzīvnieku identitātes numuri un novietnes numurs - 24 stundu laikā pēc informācijas saņemšanas no kaušanai paredzēto dzīvnieku īpašnieka;

22.1 2. kautuvē saņemto dzīvnieku skaits, dzīvnieku identitātes numuri un novietnes numurs - 24 stundu laikā pēc dzīvnieku saņemšanas;

22.1 3. kautuvē nokauto dzīvnieku skaits, dzīvnieku identitātes numuri, kaušanas datums, kaušanas laiks un kaušanas kārtas numuri katrai dzīvnieku sugai - 48 stundu laikā pēc dzīvnieku nokaušanas.";

1.15. svītrot 23.punktā vārdus "izņemot zirgus";

1.16. papildināt 28.punktu ar piekto teikumu šādā redakcijā:

"Lai atjaunotu datu bāzē informāciju par dzīvnieku, turētājs datu centrā iesniedz Pārtikas un veterinārā dienesta rakstisku apliecinājumu par dzīvnieka identitāti.";

1.17. izteikt 30.punktu šādā redakcijā:

"30. Ja dzīvnieki no citas valsts ievesti tūlītējai nokaušanai, tad, izmanto­jot datu centra elektroniskās paziņošanas sistēmu, dzīvnieku turētājs pirms dzīvnieku nokaušanas paziņo datu centram ievesto dzīvnieku skaitu un kopējā veterinārā ievešanas dokumenta numuru, un kautuves īpašnieks 48 stundu laikā pēc dzīvnieka nokaušanas paziņo datu centram dzīvnieku identitātes numuru, kaušanas datumu un laiku, un kaušanas kārtas numuru katrai dzīvnieku sugai.";

1.18. izteikt 40.punktu šādā redakcijā:

"40. Ja liellops nobeidzies vai nokauts, turētājs tā pasē ieraksta dzīvnieka nobeigšanās vai nokaušanas datumu un septiņu dienu laikā pasi nosūta datu centram. Realizējot liellopu kaušanai, liellopa pasi nodod kautuves īpašniekam vai viņa pilnvarotai personai. Kautuves īpašnieks vai viņa pilnvarota persona liellopa pasē ieraksta dzīvnieka nokaušanas datumu (apliecina ar praktizējoša veterinārārsta vai kautuves īpašnieka, vai viņa pilnvarotas personas parakstu un zīmogu) un septiņu dienu laikā pēc nokaušanas nosūta datu centram.";

1.19. aizstāt 41., 41.1 un 57.punktā vārdu "īpašnieks" ar vārdu "turētājs";

1.20. svītrot 58.punktā vārdus "kopā ar dzīvnieka pārvietošanas deklarāciju";

1.21. izteikt 6.pielikumu šādā redakcijā:

"6.pielikums

Dokumenta rekvizitu "paraksts” un "paraksta atSifiejums” neaizpilda, ja elektroniskais
dokuments ir sagatavots atbilstosi normativajiem dokumentiem par elektronisko dokumentu
noformsanu.”




2. Noteikumu 1.13., 1.14. un 1.18.apakšpunkts stājas spēkā 2008.gada 1.oktobrī.

Ministru prezidents I.Godmanis
Zemkopības ministrs M.Roze
Redakcijas piebilde: noteikumi stājas spēkā ar 2008.gada 11.maiju.
